CELEX: 62008TN0481
Language: sl
Date: 2008-11-05 00:00:00
Title: Zadeva T-481/08: Tožba, vložena 5. novembra 2008 – Alisei proti Komisiji

10.1.2009   
            
            
               SL
            
            
               Uradni list Evropske unije
            
            
               C 6/40
            
         Tožba, vložena 5. novembra 2008 – Alisei proti Komisiji
   (Zadeva T-481/08)
   (2009/C 6/79)
   Jezik postopka: italijanščina
   Stranki
   
      Tožeča stranka: Alisei ONG (Rim, Italija) (zastopniki: F. Sciaudone, R. Sciaudone, S. Gobbato, odvetniki)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Odločba Komisije z dne 19. avgusta 2008 (ref. št. AIDCO/G2/ML V D (2008) – 8449) naj se razglasi za nično;
            
         
               —
            
            
               Komisiji naj se naloži povrnitev škode;
            
         
               —
            
            
               Komisiji naj se naloži plačilo stroškov tega postopka.
            
         Tožbeni razlogi in bistvene trditve
   Tožeča stranka, nevladna organizacija, ki deluje na področju mednarodnega razvojnega sodelovanja in humanitarne pomoči, izpodbija odločbo tožene stranke, s katero je ta potrdila pravilnost postopka, začetega junija 2006, o knjigovodskem pregledu serije z njo sklenjenih pogodb in posledičnega odloga izplačil. Komisija je poleg tega posredovala končno poročilo družbe Ernst & Young in tožečo stranko obvestila, da je tako poročilo zanesljiva tehnična podlaga za sprejemanje sklepov, zlasti pa za začetek postopka vračila zneska v skupni višini 4 750 121 EUR.
   V utemeljitev svojih predlogov tožeča stranka izpostavlja:
   
               —
            
            
               Kršitev načel dobre uprave in skrbnosti pri upravljanju, v delu v katerem je bila tožeča stranka vpletena v upravni postopek s točno določeno vrsto in načinom izvedbe, nato pa je izvedela, da je imel postopek v resnici popolnoma drugačne značilnosti (v smislu cilja in izvedbe) od prvotno sporočenih. Tožena stranka naj bi bila odgovorna, ker se je sprva odločila začeti postopek knjigovodskega pregleda, ki naj bi se opravil z „auditom“, nato pa je privolila v ugotovitve, pridobljene na podlagi drugačne vrste revizije, opredeljene kot „dogovorjeni postopek“, o kateri naj ne bi bila tožeča stranka nikoli obveščena.
            
         
               —
            
            
               Kršitev predpisov o zastaranju v delu, v katerem odločba brez razlikovanja odreja vračilo zneskov, ki ne bi mogli biti izterjani zaradi zastaranja pravice tožene stranke do vložitve zahteve za vračilo.
            
         Tožeča stranka zatrjuje tudi kršitev svoje pravice do obrambe ter načela sorazmernosti.
   Nazadnje, tožeča stranka zahteva, da se Komisiji naloži vračilo škode, ki jo je utrpela.